CELEX: 62008CA0407
Language: lt
Date: 2010-07-01 00:00:00
Title: Byla C-407/08 P: 2010 m. liepos 1 d. Teisingumo Teismo (antroji kolegija) sprendimas byloje Knauf Gips KG, buvusi Gebr. Knauf Westdeutsche Gipswerke KG prieš Europos Komisiją (Apeliacinis skundas — Karteliai — Gipso plokštės — Galimybė susipažinti su byla — Kaltinamieji ir kaltę paneigiantys įrodymai — Sąvoka „įmonė“ — Ekonominis vienetas — Už ekonominio vieneto veiksmus atsakinga įmonė — Pirmą kartą per teismo procesą pateiktas argumentas)

28.8.2010   
            
            
               LT
            
            
               Europos Sąjungos oficialusis leidinys
            
            
               C 234/6
            
         2010 m. liepos 1 d. Teisingumo Teismo (antroji kolegija) sprendimas byloje Knauf Gips KG, buvusi Gebr. Knauf Westdeutsche Gipswerke KG prieš Europos Komisiją
   
   (Byla C-407/08 P) (1)
   
   (Apeliacinis skundas - Karteliai - Gipso plokštės - Galimybė susipažinti su byla - Kaltinamieji ir kaltę paneigiantys įrodymai - Sąvoka „įmonė“ - Ekonominis vienetas - Už ekonominio vieneto veiksmus atsakinga įmonė - Pirmą kartą per teismo procesą pateiktas argumentas)
   2010/C 234/09
   Proceso kalba: vokiečių
   
      Šalys
   
   
      Apeliantė: Knauf Gips KG, buvusi Gebr. Knauf Westdeutsche Gipswerke KG, atstovaujama Rechtsanwälte M. Klusmann ir S. Thomas,
   
      Kita proceso šalis: Europos Komisija, atstovaujama F. Castillo de la Torre ir R. Sauer
   
      Dalykas
   
   Apeliacinis skundas dėl 2008 m. liepos 8 d. Pirmosios instancijos teismo (trečioji kolegija) sprendimo byloje T-52/03 Knauf Gips prieš Komisiją, kuriuo Pirmosios instancijos teismas atmetė ieškinį dėl 2002 m. lapkričio 27 d. Komisijos sprendimo 2005/471/EB dėl EB sutarties 81 straipsnio taikymo procedūros prieš BPB plc, Gebrüder Knauf Westdeutsche Gipswerke KG, Société Lafarge SA ir Gyproc Benelux NV (byla COMP/E-1/37.152 — Gipso plokštės) (OL L 166, 2005, p. 8) panaikinimo arba, alternatyviai, dėl apeliantei paskirtos baudos sumažinimo — Susitarimas gipso plokščių rinkoje — Neatsižvelgimas į teisės į gynybą pažeidimą per administracinę procedūrą — Principo „in dubio pro reo“ pažeidimas — Apskaičiuojant baudos sumą įmonių, kurios su apeliante nesudaro to paties ekonominio vieneto, apyvartos įskaičiavimas
   
      Rezoliucinė dalis
   
   
               1.
            
            
               Panaikinti 2008 m. liepos 8 d. Europos Bendrijų Pirmosios instancijos teismo sprendimą Knauf Gips prieš Komisiją (T-52/03), kiek juo pripažįstama, kad Knauf Gips KG atsakinga už Knauf grupę sudarančių įmonių padarytus pažeidimus.
            
         
               2.
            
            
               Atmesti likusią apeliacinio skundo dalį.
            
         
               3.
            
            
               Atmesti Knauf Gips KG ieškinį dėl 2002 m. lapkričio 27 d. Komisijos sprendimo 2005/471/EB dėl EB sutarties 81 straipsnio taikymo procedūros prieš BPB plc, Gebrüder Knauf Westdeutsche Gipswerke KG, Société Lafarge SA ir Gyproc Benelux N.V. (byla Nr. COMP/E-1/37.152 — Gipso plokštės) panaikinimo.
            
         
               4.
            
            
               Kiekviena šalis padengia savo patirtas bylinėjimosi šioje instancijoje išlaidas, o visas bylinėjimosi pirmojoje instancijoje išlaidas padengia Knauf Gips KG.
            
         
      (1)  OL C 313, 2008 12 6.